### V Bratislave, 20.5.2020

# Pozvánka na riadne valné zhromaždenie

Vážený akcionár,

predstavenstvo akciovej spoločnosti OTP Banka Slovensko, a.s., so sídlom Štúrova 5, 813 54 Bratislava, IČO: 31 318 916, zapísaná v obchodnom registri vedenom Okresným súdom Bratislava I, oddiel Sa, vložka č. 335/B (ďalej aj ako „spoločnosť“) z v o l á v a v zmysle ustanovenia § 184 ods. 2 zákona č. 513/1991 Zb. Obchodného zákonníka v znení neskorších predpisov a Čl. XV Stanov OTP Banka Slovensko, a.s.

***riadne valné zhromaždenie OTP Banka Slovensko, a.s.,***

ktoré sa bude konať – Hotel Holiday Inn Bratislava, Bajkalská 748/25A, 825 03 Bratislava, dňa 29. júna 2020 o 10,00 hod.s týmto programom:

1. Otvorenie a voľba orgánov riadneho valného zhromaždenia
2. Správa predstavenstva o podnikateľskej činnosti spoločnosti a o stave jej majetku za rok 2019
3. Výročná správa za rok 2019, riadna individuálna účtovná závierka za rok 2019 a návrh na rozdelenie zisku za rok 2019
4. Správa dozornej rady spoločnosti k riadnej individuálnej účtovnej závierke za rok 2019 a návrhu na rozdelenie zisku za rok 2019
5. Správa audítora o výsledku overenia riadnej individuálnej účtovnej závierky za rok 2019
6. Schválenie Výročnej správy za rok 2019, riadnej individuálnej účtovnej závierky za rok 2019 a návrhu na rozdelenie zisku za rok 2019
7. Správa o činnosti dozornej rady spoločnosti za rok 2019
8. Informácia o obchodnom pláne a finančnom rozpočte spoločnosti na rok 2020
9. Zmena stanov
10. Voľba členov dozornej rady
11. Schválenie audítora pre overenie účtovnej závierky
12. Schválenie pravidiel odmeňovania
13. Záver

Akcionár je oprávnený zúčastniť sa na valnom zhromaždení, hlasovať na ňom, požadovať na ňom informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania valného zhromaždenia, a uplatňovať na ňom návrhy. Počet hlasov akcionára sa určuje pomerom menovitej hodnoty jeho akcií k výške základného imania. Spôsob hlasovania určujú Stanovy spoločnosti.

Poučenie akcionára podľa § 184a Obchodného zákonníka je zverejnené na webovom sídle spoločnosti.

Rozhodujúci deň pre uplatnenie práva účasti na valnom zhromaždení je 26. jún 2020.

Akcionár alebo akcionári, ktorí majú akcie, ktorých menovitá hodnota dosahuje najmenej 5% základného imania (ďalej aj „menšinový akcionár“), môžu s uvedením dôvodov písomne požadovať zvolanie mimoriadneho valného zhromaždenia na prerokovanie navrhovaných záležitostí. Predstavenstvo zvolá mimoriadne valné zhromaždenie tak, aby sa konalo najneskôr do 40 dní odo dňa, keď mu bola doručená žiadosť o jeho zvolanie. Žiadosti menšinového akcionára možno vyhovieť len vtedy, ak títo akcionári preukážu, že sú majiteľmi akcií najmenej tri mesiace pred uplynutím lehoty na zvolanie mimoriadneho valného zhromaždenia predstavenstvom podľa § 181 odsek 2 Obchodného zákonníka.

Predstavenstvo je povinné každému akcionárovi poskytnúť na požiadanie na valnom zhromaždení úplné a pravdivé informácie a vysvetlenia, ktoré súvisia s predmetom rokovania valného zhromaždenia. Ak predstavenstvo nie je schopné poskytnúť akcionárovi na valnom zhromaždení úplnú informáciu, alebo ak o to akcionár na valnom zhromaždení požiada, je predstavenstvo povinné poskytnúť ich akcionárovi písomne najneskôr do 15 dní od konania valného zhromaždenia.

Akcionár sa môže zúčastniť na valnom zhromaždení osobne alebo v zastúpení, na základe písomného splnomocnenia. Ak akcionár udelí splnomocnenie na výkon hlasovacích práv spojených s tými istými akciami na jednom valnom zhromaždení viacerým splnomocnencom, spoločnosť umožní hlasovanie tomu splnomocnencovi, ktorý sa na valnom zhromaždení zapísal do listiny prítomných skôr. Ak viacerí akcionári udelili písomné splnomocnenie na zastupovanie jednému splnomocnencovi, tento môže na valnom zhromaždení hlasovať za každého takto zastúpeného akcionára samostatne. Ak má akcionár spoločnosti akcie na viac ako jednom účte cenných papierov podľa osobitného predpisu, spoločnosť musí umožniť jeho zastúpenie jedným splnomocnencom za každý takýto účet cenných papierov podľa osobitného predpisu.

Ak je splnomocnencom akcionára člen dozornej rady spoločnosti, súčasťou splnomocnenia musia byť konkrétne pokyny na hlasovanie o každom uznesení alebo bode programu valného zhromaždenia, o ktorom má člen dozornej rady ako splnomocnenec hlasovať v mene akcionára. Člen dozornej rady musí akcionárovi oznámiť všetky skutočnosti, ktoré by mohli mať vplyv na rozhodnutie akcionára o udelení splnomocnenia na zastupovanie na valnom zhromaždení spoločnosti členovi dozornej rady.

Splnomocnenie predloží splnomocnenec pri prezentácii na valnom zhromaždení a bude súčasťou listiny prítomných.

Spoločnosť prijíma oznámenia o vymenovaní splnomocnenca, o zmene udeleného splnomocnenia a o odvolaní splnomocnenca písomne na adrese sídla spoločnosti a elektronicky na e-mailovej adrese info@otpbanka.sk.

Akcionár má právo vyžiadať si kópie návrhu stanov a zoznamu osôb, ktoré sa navrhujú za členov jednotlivých orgánov spoločnosti s uvedením navrhovanej funkcie, prípadne ich zaslanie na ním uvedenú adresu na svoje náklady a nebezpečenstvo. Návrh zmeny stanov a mená osôb, navrhnutých za členov orgánov spoločnosti, budú akcionárom poskytnuté na nahliadnutie v sídle spoločnosti, v pracovných dňoch, v čase od 9.00 do 15.00 hod. od 30. mája 2020 do 28. júna 2020 a budú akcionárom poskytnuté na požiadanie pri prezentácii, v deň konania valného zhromaždenia. Zároveň budú tieto dokumenty zverejnené na webovom sídle spoločnosti www.otpbanka.sk v časti O banke/Vitajte v OTP banke/Dokumenty na valné zhromaždenie.

Úplné znenie dokumentov a návrhov uznesení, ktoré sa budú prerokúvať v rámci určeného programu rokovania valného zhromaždenia, stanovisko predstavenstva spoločnosti ku každému bodu programu rokovania valného zhromaždenia, ku ktorému sa nepredkladá návrh uznesenia a vzor tlačiva písomného splnomocnenia, ktoré sa môže použiť pri hlasovaní v zastúpení, je uverejnené na webovom sídle spoločnosti [https://www.otpbanka.sk/dokumenty-na-valne-zhromazdenie](http://www.otpbanka.sk/dokumenty-na-valne-zhromazdenie).

Prezentácia akcionárov sa uskutoční dňa 29. júna 2020 v mieste konania valného zhromaždenia, v čase od 9,00 hod. do 9,50 hod. Osobné údaje akcionárov v súvislosti s prípravou a priebehom valného zhromaždenia, spracúva v mene OTP Banky Slovensko, a.s., spoločnosť BEE Systems, s.r.o.

Pred zápisom do listiny prítomných, pri prezentácii, akcionár preukáže svoje oprávnenie na účasť a hlasovanie na valnom zhromaždení nasledovne:

1. akcionár – fyzická osoba: Platným dokladom totožnosti (občiansky preukaz)

2. akcionár – právnická osoba:

1. výpisom z obchodného registra, nie starším ako 3 mesiace pred dňom konania tohto riadneho valného zhromaždenia,
2. platným dokladom totožnosti člena štatutárneho orgánu, ktorý sa zúčastní riadneho valného zhromaždenia v mene akcionára,

3. splnomocnenec akcionára:

1. platným dokladom totožnosti,
2. v prípade zastupovania akcionára – právnickej osoby výpisom z obchodného registra nie starším ako 3 mesiace pred dňom konania tohto riadneho valného zhromaždenia,
3. písomným plnomocenstvom, obsahujúcim úradne overený (osvedčený) podpis splnomocniteľa a rozsah splnomocnenia (Čl. VII bod 6) Stanov spoločnosti).

**Korešpondenčné hlasovanie**

Pre prípad, že **v čase od odoslania pozvánok budú príslušnými štátnymi orgánmi prijaté opatrenia zakazujúce konanie valného zhromaždenia za fyzickej účasti akcionárov**, predstavenstva žiada akcionárov, aby právo hlasovať vykonali, mimoriadne, výlučne prostredníctvom poštových služieb (ďalej len "korešpondenčné hlasovanie") podľa § 190a ObZ, a v súlade s § 5 zákona č. 62/2020 Z. z. Spoločnosť bude akcionárov informovať o prípadnom korešpondenčnom hlasovaní prostredníctvo svojej web stránky.

Prejav vôle, ktorý je výkonom práva akcionára zúčastniť sa a hlasovať na valnom zhromaždení, bude vykonaný na tomto valnom zhromaždení výlučne korešpondenčne, prostredníctvom hlasovacieho lístku (informácie o vzore hlasovacieho lístka sú uvedené nižšie), ktorý spĺňa náležitosti podľa § 190a ods. 3 ObZ.

Na hlasovacom lístku sú uvedené body rokovania valného zhromaždenia, o ktorých akcionári hlasujú (body 1, 6, 9, 10, 11 a 12) s uvedením možností hlasovania: „Za, Proti, Zdržal sa hlasovania“. Akcionár ku každému bodu rokovania valného zhromaždenia, o ktorom sa hlasuje, zreteľne a jednoznačne, zakrúžkovaním, vyznačí na hlasovacom lístku jednu z uvedených 3 možností. Ak vyznačí viac ako jednu možnosť, bude sa jeho vôľa považovať za Zdržal sa hlasovania. Takisto ak akcionár nevyznačí ani jednu možnosť voľby, bude to spoločnosť považovať vyjadrenie Zdržal sa hlasovania.

Predstavenstvo dáva akcionárom do pozornosti právnu úpravu týkajúcu sa korešpondenčného hlasovania :

1. Pravosť podpisu akcionára alebo splnomocnenca na hlasovacom lístku musí byť úradne osvedčená. (§ 190a ods. 5 ObZ),
2. Pri korešpondenčnom hlasovaní možno hlasovací lístok doručiť iba do vlastných rúk podľa osobitného predpisu, náhradné doručenie podľa osobitného predpisu je vylúčené. Skutočnosť, že poštová zásielka obsahuje hlasovací lístok, musí byť na obálke jasne a viditeľne vyznačená. (§ 190b ods. 1 ObZ),
3. Poštová zásielka obsahujúca hlasovací lístok, ktorým akcionár vykonáva svoje hlasovacie právo podľa § 180 ods. 1, musí byť spoločnosti doručená najneskôr v deň bezprostredne predchádzajúci dňu konania valného zhromaždenia. (§ 190b ods. 3 ObZ)

Doručovaním do vlastných rúk sa rozumie doporučená zásielka s potvrdením o doručení písomnosti (§ 111 ods. 1 Civilného sporového poriadku - „Do vlastných rúk sa doručuje tak, že adresát potvrdí prijatie písomnosti na potvrdení o doručení písomnosti (ďalej len „doručenka“); ...“).

Úplné znenie dokumentov a návrhov uznesení, ktoré sa budú prerokúvať v rámci určeného programu rokovania valného zhromaždenia, stanovisko predstavenstva spoločnosti ku každému bodu programu rokovania valného zhromaždenia, ku ktorému sa nepredkladá návrh uznesenia, vzor hlasovacieho lístka a vzor tlačiva písomného splnomocnenia, ktoré sa môže použiť pri hlasovaní v zastúpení, je uverejnené na webovom sídle spoločnosti <https://www.otpbanka.sk/dokumenty-na-valne-zhromazdenie>.

Spoločnosť preverí oprávnenie akcionára (z údajov zo včas doručeného hlasovacieho lístku) na korešpondenčnú účasť a hlasovanie na valnom zhromaždení porovnaním údajov akcionára, s údajmi zo Zoznamu akcionárov, ktorý na tento účel spoločnosť k Rozhodujúcemu dňu zabezpečí zo Strediska cenných papierov SR, a.s.

Akcionár – fyzická osoba: spoločnosť skontroluje súlad osobných údajov akcionára, uvedených v overovacej doložke pri podpise akcionára na hlasovacom lístku, s údajmi v Zozname akcionárov.

Akcionár – právnická osoba doloží k podpísanému hlasovaciemu lístku aj aktuálny výpis z Obchodného registra, nie starší ako 3 mesiace pred dňom konania tohto riadneho valného zhromaždenia, z ktorého bude zrejmé oprávnenie podpísanej osoby konať za spoločnosť spôsobom, súladným so zápisom v Obchodnom registri.

Splnomocnenec akcionára:

1. doloží splnomocnenie akcionára s uvedením rozsahu splnomocnenia (Čl. VII bod 6) Stanov spoločnosti), podpísané akcionárom, s úradným osvedčením pravosti podpisu,
2. podpísaný hlasovací lístok s overeným podpisom splnomocnenca a
3. v prípade zastupovania akcionára – právnickej osoby, výpis z obchodného registra nie starší ako 3 mesiace pred dňom konania tohto riadneho valného zhromaždenia,

Po vykonaní prezentácie, vyhodnotí skrutátor spolu s 2 overovateľmi zápisnice a za prítomnosti notára výsledky korešpondenčného hlasovania akcionárov k bodom programu, kde sa vyžaduje rozhodnutie valného zhromaždenia. O výsledku hlasovania spíše notár notársku zápisnicu a zapisovateľ zápisnicu. Zápisnica bude zverejnená na webovom sídle spoločnosti do 15 dní od konania tohto valného zhromaždenia

Náklady spojené s účasťou na valnom zhromaždení si hradí akcionár sám.

OTP Banka Slovensko, a.s.

Ing. Zita Zemková Ing. Rastislav Matejsko

 predsedníčka predstavenstva člen predstavenstva

Prílohy: Vybrané údaje z účtovnej závierky za rok 2019

 Vzor plnej moci